APSTIPRINU

Viesītes novada pašvaldības

Iepirkumu komisijas priekšsēdētāja

\_\_\_\_\_\_\_\_\_\_\_\_\_S. Puzāne

2020.gada 7.jūlijā

Publisko iepirkumu likumā nereglamentētā iepirkuma

**Žoga uzstādīšana pie Viesītes vidusskolas**

**ID nr. VNP 2020/N – 16**

**instrukcija**

1. **Informācija par pasūtītāju**

|  |  |
| --- | --- |
| **Pasūtītāja nosaukums** | Viesītes novada pašvaldība |
| **Juridiskā adrese** | Brīvības iela 10, Viesīte, Viesītes novads, LV-5237 |
| **Reģistrācijas numurs** | 90000045353 |
| **Tālrunis, fakss** | Tālr./fakss 65245920, mob.26450477 |
| **Kontaktpersonas** | * Iepirkumu komisijas sekretāre – Silvija Eglīte, 65245920, 26450477, e-pasts silvija.eglite@viesite.lv;
* Būvinženieris - Gatis Puzāns, 65245492, 28636652, e-pasts gatis.puzans@viesite.lv.
 |
| **Darba laiks** | P,O, T, C no plkst. 0800 līdz 1200 un no plkst.1230-1700; Piektdienās no plkst. 0800 līdz 1200 un no plkst.1230-1430 |

1. **Iepirkuma metode**
	1. Iepirkums tiek organizēts atbilstīgi Viesītes novada domes 2018.gada 19.aprīlī apstiprinātajiem noteikumiem Nr. 2018/4 „Par kārtību, kādā tiek veikti Publisko iepirkumu likumā nereglamentētie iepirkumi” (<http://www.viesite.lv/wp-content/uploads/2018/04/Kartiba_Nereglamentetiem_iepirkumiem.pdf> ).
2. **Iepirkuma priekšmets**
	1. Žoga uzstādīšana pie Viesītes vidusskolas (skat. shēmu un darbu apjomus atsevišķās datnēs).
3. **Paredzamais līguma izpildes laiks, vieta.**
	1. Līguma izpildes laiks no **2020. gada 15. augusta līdz 2020. gada 30. septembrim.** Darbu veikšnatiek saskaņota ar viesītes vidusskolas direktoru.
	2. Darbu veikšanas adrese: Vaļņu iela 7, Viesītes novads.
4. **Prasības pretendentam**
	1. Pretendents ir reģistrēts atbilstoši normatīvo aktu prasībām.
5. **Piedāvājuma noformēšana**

6.1.Pretendentam jāiesniedz:

* + 1. pieteikums (1.pielikums);
		2. Tāmes (03.05.2017. MK noteikumu „Noteikumi par Latvijas būvnormatīvu LBN 501-17 „Būvizmaksu noteikšanas kārtība”) ieskenētā veidā un Excel vai līdzvērtīgā formātā.
1. **Piedāvājuma iesniegšanas laiks un vieta**
	1. Piedāvājums iesniedzams ieskenētā veidā vai ar drošu elektronisko parakstu uz e-pastu silvija.eglite@viesite.lv **2020. gada 15. jūlijam plkst. 17:00** (var sūtīt arī pa pastu vai iesniegt personīgi Viesītes novada domē, Brīvības ielā 10, Viesītē, 9. kabinetā līdz iepriekšminētajam termiņam)
	2. Pasūtītājs nodrošina iesniegto piedāvājumu konfidencialitāti līdz iesniegšanas termiņa beigām.
2. **Vērtēšanas kritēriji**
	1. Tiek izvērtēta un pārbaudīta pretendenta piedāvājuma atbilstība instrukcijas prasībām un iesniegtās tāmes.
	2. No piedāvājumiem, kas atbilst visām instrukcijas prasībām, tiks izvēlēts piedāvājums ar ***zemāko cenu***(tiks ņemta vērā kopējā tāmē norādītā līgumcena EUR bez PVN).
	3. Līguma slēgšana tiks atteikta, ja pretendentam ir apturēta saimnieciskā darbība (pārbauda Valsts ieņēmumu dienesta publiskojamo datu bāzē <https://www6.vid.gov.lv/SDA> ) vai ir uzsākti maksātnespējas vai likvidācijas procesi pārbauda LR Uzņēmuma reģistra datu bāzē <https://info.ur.gov.lv/#/data-search>.
	4. Ja pretendenta piedāvājums neatbilst šīs instrukcijas prasībām, pretendenta piedāvājums var tikt noraidīts.
3. Ja pretendentu piedāvātās cenas pārsniedz pasūtītāja finanšu iespējas, iepirkums tiek pārtraukts.
4. **Iepirkuma līgums**
	1. Pasūtītājs slēgs ar izraudzīto pretendentu iepirkuma līgumu (2. pielikums), pamatojoties uz pretendenta piedāvājumu.
	2. Ja izraudzītais pretendents atsakās slegt līgumu, tad pasūtītājam ir tiesības slēgt līgumu ar nākamo pretendentu, kas piedāvājis zemāku cenu.
	3. Pasūtītājs savā pircēja profilā publicē uzvarējušā pretendenta nosaukumu, reģ. nr. un līguma summu EUR bez PVN.
	4. Avanss izpildītājam nav paredzēts.

Pielikumā:

1. Pieteikuma veidlapa.
2. Līguma projekts.
3. Darbu apjomi (atsevišķā datnē).
4. Shēma.

1.pielikums

**dalības pieteikums iepirkumam**

iepirkumam

**Žoga uzstādīšana pie Viesītes vidusskolas**

**ID nr. VNP 2020/N – 16**

|  |
| --- |
| Informācija par pretendentu |
| Pretendenta nosaukums: |  |
| **Reģistrācijas numurs un datums komercreģistrā:** |  |
| Juridiskā adrese: |  |
| Pasta adrese: |  |
| Tālrunis: |  |
| E-pasta adrese: |  |
| Interneta vietne: |  |
|  |
| Finanšu rekvizīti |
| Kredītiestādes nosaukums: |  |
| Kredītiestādes kods: |  |
| Konta numurs: |  |
|  |
| Informācija par pretendenta kontaktpersonu (atbildīgo personu) |
| Vārds, uzvārds: |  |
| Ieņemamais amats: |  |
| Tālrunis: |  |
| E-pasta adrese: |  |

Ar šo apliecinām

savu dalību iepirkumā „ **Žoga uzstādīšana pie Viesītes vidusskolas”,** identifikācijas N**r. VNP 2020/N – 16**

1. Apliecinām, ka uzņēmumam nav apturēta saimnieciskā darbība, tas nav maksātnespējīgs un netiek likvidēts.
2. Apstiprinām:
	1. esam iepazinušies ar iepirkuma instrukciju, instrukcija ir skaidra un saprotama iebildumu un pretenziju pret to nav.
	2. mūsu piedāvājums ir spēkā līdz līguma noslēgšanai (ja pasūtītājs izvēlēsies mūsu piedāvājumu).
	3. visa iesniegtā informācija ir precīza un patiesa.
	4. ja pasūtītājs izvēlēsies šo piedāvājumu, apņemamies pilnībā tāmēs norādītos darbus paveikt no \_\_\_\_\_\_līdz \_\_\_\_\_\_\_\_\_\_\_.
	5. mūsu piedāvātā līguma cena ir EUR \_\_\_\_\_\_\_\_\_\_\_ bez pievienotās vērtības nodokļa.
	6. Izpildīto darbu garantija ir 36 mēneši no nodošanas pieņemšanas akta parakstīšanas dienas. Pielikumā tāme uz \_\_\_\_\_ lapām.

|  |  |  |  |  |
| --- | --- | --- | --- | --- |
|  |  |  |  |  |
| vieta | datums | amats | paraksts | amatpersonas vārds, uzvārds |

**2.pielikums**

**Līgums Nr.**

**(projekts)**

Viesītē, Viesītes novadā 2020.gada \_\_\_.\_\_\_\_\_\_\_\_\_\_\_

**Viesītes novada pašvaldība**, reģ.Nr.90000045353, Brīvības iela 10, Viesīte, Viesītes novads, LV-5237, tās domes priekšsēdētāja **Alfona Žuka** personā, kas rīkojas pamatojoties uz pašvaldības nolikumu (turpmāk - Pasūtītājs), no vienas puses,

un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_adrese: \_\_\_\_\_\_\_\_\_\_\_, tās \_\_\_\_\_\_\_\_\_ \_\_\_\_\_\_\_\_ personā, kurš rīkojas pamatojoties uz \_\_\_\_\_\_\_, turpmāk – Izpildītājs, no otras puses, abi kopā saukti Puses, bet katrs atsevišķi – Puse, pamatojoties uz Pasūtītāja veiktā Publisko iepirkumu likumā nereglamentētā iepirkuma “Žoga uzstādīšana pie Viesītes vidusskolas" iepirkuma identifikācijas Nr. VNP 2020/N-16 (turpmāk – Iepirkums) rezultātiem, ievērojot Pušu brīvu gribu, noslēdz šādu līgumu (turpmāk – Līgums):

**1. Līguma priekšmets un darbības termiņš**

1.1. Pasūtītājs uzdod un apmaksā, bet Izpildītājs veic žoga uzstādīšanu pie Viesītes vidusskolas (turpmāk – Darbi), atbilstoši Līguma noteikumiem un Iepirkumā iesniegtajai tāmei (līguma 1. pielikums) un spēkā esošajiem būvniecības normatīvajiem aktiem.

1.2. Līgums stājas spēkā tā parakstīšanas brīdī un ir spēkā līdz tā saistību pilnīgai izpildei.

1.3. Darbi jāpabeidz līdz \_\_\_\_\_\_\_\_\_\_\_\_\_\_.

**2. Līgumcena un norēķinu kārtība**

2.1. Līgumcena par Līguma 1.1.punktā noteiktajiem Darbiem atbilstoši Līguma 1.pielikumā norādītajam ir **\_\_\_** (*summa vārdiem*) (turpmāk – Līgumcena), plus Pievienotās vērtības nodoklis (PVN) 21% EUR\_\_\_\_\_\_\_. Līguma kopējā summa EUR \_\_\_\_\_\_\_\_\_\_\_\_.

2.2. Līgumcenā ietilpst visas Līguma 1.pielikumā norādīto Darbu izmaksas.

2.3. Līguma 1.pielikumā norādīto Darbu izmaksas paliek nemainīgas visā Līguma darbības laikā, izņemot Līgumā atrunātos gadījumos.

2.4. Līgumcena var mainīties, ja Pasūtītājs samazina vai palielina Līguma 1.pielikumā noteikto Darbu apjomu vai ja likumdevējs Līguma darbības laikā groza Latvijas Republikā spēkā esošos normatīvos aktus, kas nosaka nodokļus, kas attiecas uz Līguma 1.1.punktā noteiktajiem Darbiem.

2.5. Jebkuras izmaiņas attiecībā uz Līgumcenu ir spēkā vienīgi Pusēm rakstiski vienojoties.

2.6.Pasūtītājs samaksu veic pēc pilnīgas Darbu pabeigšanas, Darbu nodošanas – pieņemšanas akta abpusējas parakstīšanas un atbilstoša rēķina saņemšanas. Maksājuma izpildes termiņš -30 (trīsdesmit) kalendārās dienas no rēkina saņemšanas dienas.

**3. Darbu izpildes vispārīgie noteikumi**

* 1. Izpildītājam ir jāpieņem Darbu veikšanas vieta (turpmāk – Darbu teritorija) no Pasūtītāja pirms Darbu uzsākšanas objektā, rakstiski noformējot Darbu teritorijas pieņemšanas – nodošanas aktu.
	2. Pēc Līguma 3.2.punktā minētā Darbu teritorijas pieņemšanas – nodošanas akta parakstīšanas tiek uzskatīts, ka Izpildītājs ir iepazīstināts ar esošo situāciju Darbu teritorijā un turpmāk nevar izvirzīt nekādas pretenzijas Pasūtītājam saistībā ar Darbu teritoriju.
	3. Līguma 1.3.punktā minētais Darbu izpildes termiņš var tikt pagarināts šajā līgumā paredzētajā kartībā un gadījumos Pusēm savstarpēji rakstveidā vienojoties, ja vienošanās ir pamatota ar objektīviem apsvērumiem, kurus Puses nebija paredzējušas un nevarēja paredzēt Līguma noslēgšanas brīdī.
	4. Darbi tiek uzskatīti par pieņemtiem pēc Darbu pieņemšanas – nodošanas akta abpusējas parakstīšanas.
	5. Gadījumā, ja Darbu izvērtēšanas un/vai pieņemšanas gaitā tiek konstatēti trūkumi vai nepilnības Darbu izpildē, Darbu pieņemšanas – nodošanas aktā Pasūtītājs norāda termiņus trūkumu novēršanai.
	6. Pēc Darbu nodošanas līdz Pušu abpusējas Darbu teritorijas pieņemšanas – nodošanas akta parakstīšanai, Izpildītājs atbrīvo Darbu teritoriju.
	7. Līdz Līguma 3.6. punktā minētā akta parakstīšanai Izpildītājs ir atbildīgs par Darbu teritoriju.
	8. Pasūtītājs ir tiesīgs veikt kontroli pār Līguma izpildi, pieaicinot speciālistus un ekspertus, pieprasīt un saņemt no Izpildītāja ar Darbu izpildi saistītās atskaites, dokumentus vai to kopijas.
	9. Izpildītājs veic izbūvētās meliorācijas sistēmas izpilduzmērījumus un dokumentāciju iesniedz pasūtītājam.

**4. Pušu atbildība**

4.1. Līguma 1.3. noteiktā Darbu izpildes termiņa nokavēšanas gadījumā, ja kavējums radies Izpildītāja vainas dēļ, Izpildītājs maksā Pasūtītājam pēc Pasūtītāja rakstveida pieprasījuma līgumsodu 0,1% (nulle komats viens procents) apmērā no Līgumcenas par katru nokavēto dienu, bet ne vairāk kā 10% (desmit procenti) no Līgumcenas.

4.2. Līguma 2.6.punktā noteikto apmaksas termiņu nokavēšanas gadījumā Pasūtītājs maksā Izpildītājam pēc Izpildītāja rakstveida pieprasījuma līgumsodu 0,1% (nulle komats viens procents) apmērā no termiņā nesamaksātās summas par katru nokavēto kalendāro dienu, bet ne vairāk kā 10% (desmit procenti) no Līgumcenas.

4.3. Darbu garantijas termiņš ir 36 (trīsdesmit seši) mēneši no Darbu nodošanas – pieņemšanas akta parakstīšanas dienas. Ja Līgums tiek lauzts, garantijas laiks sākas no Līguma laušanas datuma un attiecas tikai uz tiem veiktajiem Darbiem, kuru pabeigšana noformēta ar Darbu pieņemšanas – nodošanas aktu.

4.4. Ja Darbu garantijas termiņā Pasūtītājs konstatē Darbu izpildes nepietiekamas kvalitātes rezultātā radušos bojājumus vai slēptus defektus, kurus nebija iespējams atklāt, pieņemot izpildītos Darbus, vai rodas cita veida iebildumi par izpildītajiem Darbiem, Pasūtītājs noformē konstatēto trūkumu (defektu) aktu un iesniedz pretenziju Izpildītājam.

4.5. Ja Pasūtītājs iesniedz Izpildītājamrakstisku pretenziju Darbu garantijas termiņā, Izpildītājs novērš pretenzijā norādītos bojājumus vai atklātos defektus ar saviem spēkiem un par saviem līdzekļiem ar Pasūtītāju rakstiski saskaņotā termiņā.

4.6. Par Līguma 4.5.punktā noteiktajā kārtībā saskaņotā termiņa nokavēšanu Izpildītājs maksā Pasūtītājam līgumsodu 0,1% (nulle komats viens procents) apmērā no Līgumcenas par katru nokavēto dienu, bet ne vairāk kā 10% (desmit procenti) no Līgumcenas.

4.7. Līgumsodu samaksa neatbrīvo vainīgo Pusi no pienākuma izpildīt tai ar Līgumu noteiktās saistības.

4.8. Ja Līguma 4.5.punktā noteiktajā kārtībā saskaņotā termiņa nokavējums pārsniedz 30 (trīsdesmit) kalendārās dienas, Pasūtītājs var pieaicināt citu Pakalpojuma sniedzēju Līguma 4.4.apakšpunktā minēto bojājumu vai atklāto defektu novēršanai, pieprasot no Izpildītāja atlīdzināt naudas summu, kas norādīta minētā speciālista iesniegtajā rēķinā par padarīto darbu, kā arī Līguma 4.1.punktā minēto līgumsodu.

**5. Pušu pienākumi un tiesības**

**5.1. Pasūtītāja tiesības un pienākumi:**

5.1.1. ievērot Līguma noteikumus;

5.1.2. nodot Izpildītājam Darbu teritoriju Darbu veikšanai atbilstoši Līguma 3.1.apakšpunktā noteiktajam;

5.1.3. nodrošināt Izpildītājam piekļūšanu Darbu teritorijai,

5.1.4. sniegt Izpildītājam nepieciešamo informāciju Darbu veikšanai;

5.1.5. Līgumā noteiktajos termiņos veikt samaksu par Izpildītāja izpildītajiem Darbiem;

5.1.6. pieņemt atbilstoši Līguma un Līguma 1. pielikuma nosacījumiem izpildītus Darbus ar Darbu pieņemšanas – nodošanas aktu;

5.1.7. Pasūtītājam ir tiesības no Izpildītājam maksājamās summas ieturēt izmaksas, kuras Izpildītājamir pienākums, saskaņā ar Līguma noteikumiem, maksāt kā atlīdzību par nodarītajiem zaudējumiem, kā arī līgumsodus.

**5.2. Izpildītāja pienākumi un tiesības:**

5.2.1. Veikt Darbus pienācīgā kvalitātē un Līguma 1.3.punktā paredzētajā termiņā. Kvalitatīvi izpildīti Darbi Līguma izpratnē ir Darbi, kas izpildīti atbilstoši Latvijas Republikas spēkā esošo normatīvo aktu prasībām attiecībā uz Darbu izpildi, kā arī vispārpieņemtai labai praksei Darbu sniegšanas nozarē;

5.2.2. izpildot Līguma saistības, ievērot Latvijas Republikā spēkā esošo tiesisko regulējumu, šā Līguma nosacījumus un drošības pasākumus Darbu teritorijā;

5.2.3. par saviem līdzekļiem nodrošināt visus Darbam nepieciešamos tehniskos līdzekļus Darbu veikšanai;

5.2.4. Darbu teritorijā nodrošināt tīrību un kārtību.

5.2.5. Atkritumus uzglabāt un izvest tiem paredzētajos Izpildītāja konteineros, kuri jānovieto ar Pasūtītāju saskaņotajās vietās;

5.2.6. atbildēt par visiem zaudējumiem, kas Darbu izpildes laikā tiek nodarīti Pasūtītājam Izpildītāja rīcības dēļ un atlīdzināt Pasūtītājam minētos nodarītos zaudējumus pilnā apmērā;

5.2.7. netraucēt transporta (ugunsdzēsības, atkritumu izvešanas u.c.) kustības iespējas caur Darbu teritoriju;

**6. Nepārvarama vara**

6.1. Ja Izpildītājs vai Pasūtītājs nevar pilnīgi vai daļēji izpildīt savas saistības tādu apstākļu dēļ, kurus izraisījusi nepārvarama vara – ugunsgrēks, plūdi un citas stihiskas nelaimes gadījumi, Puses tiek atbrīvotas no atbildības par Līguma saistību nepildīšanu.

6.2. Ja Līguma 6.1.punktā minētie apstākļi ilgst ilgāk par 14 (četrpadsmit) kalendārajām dienām, tad jebkurai no Pusēm ir tiesības vienpusēji lauzt Līgumu, un šajā gadījumā nevienai Pusei nav tiesību pieprasīt no otras segt zaudējumus, kas radušies Līguma laušanas rezultātā. Līguma laušana neatbrīvo Puses no to saistību izpildes, kuras izveidojušās līdz Līguma 6.1.punktā minēto apstākļu iestāšanās brīdim.

6.3. Puse, kurai kļuvis neiespējami izpildīt saistības Līguma 6.1.punktā minēto apstākļu dēļ, 5 (piecu) kalendāro dienu laikā rakstiski paziņo otrai Pusei par šādu apstākļu rašanos vai izbeigšanos. Nepārvaramas varas apstākļi jāpamato ar attiecīgas valsts vai pašvaldības institūcijas izsniegto dokumentu.

**7. Līguma grozīšana un izbeigšana**

7.1. Visi grozījumi un papildinājumi tiek noformēti rakstveidā vienojoties un ir Līguma neatņemama sastāvdaļa.

7.2. Pasūtītājs ir tiesīgs vienpusēji lauzt Līgumu, nemaksājot līgumsodu un neatlīdzinot nekādus zaudējumus, par to paziņojot Izpildītājam rakstveidā 5 (piecas) kalendārās dienas iepriekš, šādos gadījumos:

7.2.1. Ja Izpildītājs bez attaisnojoša iemesla Līguma noteiktajā termiņā neuzsāk Darbu izpildi vai aptur Darbu gaitu vai kavē bez attaisnojoša iemesla Līguma 1.3. punktā norādīto termiņu ilgāk par 10 (desmit) kalendārajām dienām;

7.2.2. Ja Izpildītājs pēc Pasūtītāja rakstveida atgādinājuma atkārtoti neievēro Līguma 5.2. apakšpunktā minētos noteikumus.

7.3. Ja Pasūtītājs lauž Līgumu saskaņā ar Līguma 7.2.1 un 7.2.2.apakšpunktu noteikumiem, Izpildītājamir pienākums samaksāt Pasūtītājam līgumsodu 10% (desmit procenti) apmērā no Līgumcenas.

7.4. Ja Pasūtītājs pēc savas iniciatīvas vēlas samazināt Darbu apjomu, kas ar Līgumu ir uzticēts Izpildītājam, Pasūtītājs rakstiski brīdina par to Izpildītāju 7 (septiņas) kalendārās dienas iepriekš.

**8. Strīdu izskatīšanas kārtība**

8.1. Visus jautājumus, kas nav noteikti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

8.2. Strīdus un nesaskaņas, kas var rasties Līguma darbības laikā, Puses risina savstarpēju pārrunu ceļā. Ja Pušu starpā vienošanos panākt nav iespējams, strīdi izskatāmi Latvijas Republikas normatīvajos aktos paredzētajā kārtībā Latvijas Republikas tiesā.

**9. Citi noteikumi**

9.1. Par Līguma izpildes atbildīgās personas:

9.1.1. **No Pasūtītāja puses** – \_\_\_\_\_\_\_\_\_\_\_\_\_\_\_\_\_\_\_\_\_

9.1.2. **No Izpildītāja puses** \_\_\_\_\_\_\_\_\_

9.2. Neviena no Pusēm nedrīkst nodot savas Līgumā noteiktās tiesības vai pienākumus trešajai personai, ja vien tas nav saistīts ar Puses reorganizāciju vai pāreju Komerclikuma izpratnē, kā arī izņemot Līgumā minētajos gadījumos un kārtībā.

9.4. Puses 10 (desmit) darbdienu laikā informē viena otru par adreses, norēķinu kontu vai citu rekvizītu izmaiņām.

9.5. Puses ir iepazinušās ar Līguma saturu. Tas satur pilnīgu Pušu vienošanos un to nevar mainīt citā kārtībā, kā tikai Pusēm rakstveidā vienojoties.

9.6. Puses ar saviem parakstiem apliecina, ka tām ir visas nepieciešamās pilnvaras un atļaujas slēgt Līgumu.

9.7.Līguma dokumenti:

9.7. 1. šis līgums,

9.7.2. iepirkuma instrukcija,

9.7.3. Izpildītāja piedāvājums iepirkumam,

9.7.4. līguma pielikumi,

9.7.4. Līguma grozījumi (ja tādi būs),

9.7.5.Pušu sarakste līguma izpildes jautājumos.

9.8. Līgums sagatavots latviešu valodā 2 (divos) oriģinālos eksemplāros, un izsniegts pa 1 (vienam) parakstītam eksemplāram katrai Pusei. Abiem Līguma eksemplāriem ir vienāds juridiskais spēks.

9.9. līguma pielikumi:

1. darbu tāme,

2. žoga novietojuma shēma.

1. **Pušu rekvizīti un paraksti**